CELEX: 32021D1196
Language: sk
Date: 2021-07-19 00:00:00
Title: Vykonávacie rozhodnutie Komisie (EÚ) 2021/1196 z 19. júla 2021, ktorým sa mení vykonávacie rozhodnutie (EÚ) 2020/167, pokiaľ ide o harmonizované normy pre určité rádiové zariadenia týkajúce sa zariadení rádiového sondovania zeme a stien, zariadení na rádiofrekvenčnú identifikáciu, rádiových zariadení pre dráhové systémy Euroloop, sieťových zariadení s krátkym dosahom, bezdrôtových priemyselných aplikácií a širokopásmového komunikačného rádiového spojenia pre lode a zariadenia na mori

20.7.2021   
               
               
                  SK
               
               
                  Úradný vestník Európskej únie
               
               
                  L 258/53
               
            
         VYKONÁVACIE ROZHODNUTIE KOMISIE (EÚ) 2021/1196
         z 19. júla 2021,
         ktorým sa mení vykonávacie rozhodnutie (EÚ) 2020/167, pokiaľ ide o harmonizované normy pre určité rádiové zariadenia týkajúce sa zariadení rádiového sondovania zeme a stien, zariadení na rádiofrekvenčnú identifikáciu, rádiových zariadení pre dráhové systémy Euroloop, sieťových zariadení s krátkym dosahom, bezdrôtových priemyselných aplikácií a širokopásmového komunikačného rádiového spojenia pre lode a zariadenia na mori
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1025/2012 z 25. októbra 2012 o európskej normalizácii, ktorým sa menia a dopĺňajú smernice Rady 89/686/EHS a 93/15/EHS a smernice Európskeho parlamentu a Rady 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES a 2009/105/ES a ktorým sa zrušuje rozhodnutie Rady 87/95/EHS a rozhodnutie Európskeho parlamentu a Rady č. 1673/2006/ES (1), a najmä na jeho článok 10 ods. 6,
         keďže:
         
                     (1)
                  
                  
                     V súlade s článkom 16 smernice Európskeho parlamentu a Rady 2014/53/EÚ (2) sa o rádiovom zariadení, ktoré je v zhode s harmonizovanými normami alebo ich časťami, na ktoré sa uverejnili odkazy v Úradnom vestníku Európskej únie, predpokladá, že je v zhode so základnými požiadavkami stanovenými v článku 3 uvedenej smernice, na ktoré sa uvedené normy alebo ich časti vzťahujú.
                  
               
                     (2)
                  
                  
                     Komisia prostredníctvom vykonávacieho rozhodnutia C(2015) 5376 (3) požiadala Európsky výbor pre normalizáciu v elektrotechnike (CENELEC) a Európsky inštitút pre telekomunikačné normy (ETSI) o vypracovanie a revíziu harmonizovaných noriem pre rádiové zariadenia na podporu smernice 2014/53/EÚ (ďalej len „žiadosť“).
                  
               
                     (3)
                  
                  
                     Inštitút ETSI na základe žiadosti vypracoval harmonizovanú normu EN 303 258 V1.1.1 pre bezdrôtové priemyselné aplikácie.
                  
               
                     (4)
                  
                  
                     Inštitút ETSI na základe žiadosti zrevidoval harmonizované normy EN 302 066-2 V1.2.1, EN 302 208 V3.1.1, EN 302 609 V2.1.1, EN 303 204 V2.1.2 a EN 303 276 V1.1.1, na ktoré sa uverejnili odkazy v sérii C Úradného vestníka Európskej únie (4). Výsledkom bolo prijatie vzájomne harmonizovaných noriem EN 302 066 V2.2.1 pre zariadenia rádiového sondovania zeme a stien, EN 302 208 V3.3.1 pre zariadenia na rádiofrekvenčnú identifikáciu, EN 302 609 V2.2.1 pre rádiové zariadenia pre dráhové systémy Euroloop, EN 303 204 V3.1.1 pre sieťové zariadenia s krátkym dosahom a EN 303 276 V1.2.1 pre širokopásmové komunikačné rádiové spojenia pre lode a zariadenia na mori.
                  
               
                     (5)
                  
                  
                     Komisia spolu s inštitútom ETSI posúdili, či sú tieto harmonizované normy v súlade so žiadosťou.
                  
               
                     (6)
                  
                  
                     Harmonizované normy EN 303 204 V3.1.1 a EN 303 276 V1.2.1 spĺňajú základné požiadavky, ktoré majú pokryť a ktoré sú uvedené v smernici 2014/53/EÚ. Je preto vhodné uverejniť odkazy na uvedené normy v Úradnom vestníku Európskej únie.
                  
               
                     (7)
                  
                  
                     Harmonizovaná norma EN 302 066 V2.2.1 v bode 6.2.5 deviatom odseku poslednej vete a v bode 6.2.5 desiatom a jedenástom odseku umožňuje subjektívny výklad a vymedzenie špecifikácií stanovených v uvedenej harmonizovanej norme. Odkaz na uvedenú harmonizovanú normu by sa preto mal uverejniť v Úradnom vestníku Európskej únie s obmedzeniami.
                  
               
                     (8)
                  
                  
                     V odporúčaní Európskej konferencie poštových a telekomunikačných administratív 74-01 o nežiadúcich emisiách v rušivej oblasti [odporúčanie ERC 74-01 (2019)] sa stanovujú požiadavky na efektívne využívanie rádiového spektra. V tabuľke 6 odporúčania ERC 74-01 (2019) sa stanovuje, že ochrana by mala byť až do limitu 694 MHz frekvenčného rozsahu. Tabuľka 2 harmonizovanej normy EN 302 208 V3.3.1 nie je v súlade s odporúčaním ERC 74-01, keďže limit uvedený v uvedenej tabuľke sa líši od limitu uvedeného v odporúčaní ERC 74-01(2019). Odkaz na uvedenú harmonizovanú normu by sa preto mal uverejniť v Úradnom vestníku Európskej únie s obmedzením.
                  
               
                     (9)
                  
                  
                     Harmonizovaná norma EN 302 609 V2.2.1 obsahuje v tabuľke 3 nezrovnalosti, pokiaľ ide o frekvenčné rozsahy meracieho prijímača. Odkaz na uvedenú harmonizovanú normu by sa preto mal uverejniť v Úradnom vestníku Európskej únie s obmedzením.
                  
               
                     (10)
                  
                  
                     V bodoch 4.2.8.2, 4.2.9.3 a 4.2.10.3 harmonizovanej normy EN 303 258 V1.1.1 sa nestanovujú skúšobné metódy na preukázanie súladu so špecifikáciami stanovenými v týchto ustanoveniach. Odkaz na uvedenú harmonizovanú normu by sa preto mal uverejniť v Úradnom vestníku Európskej únie s obmedzeniami.
                  
               
                     (11)
                  
                  
                     V prílohe I k vykonávaciemu rozhodnutiu Komisie (EÚ) 2020/167 (5) sa uvádzajú odkazy na harmonizované normy, ktoré zakladajú predpoklad zhody so smernicou 2014/53/EÚ, kým v prílohe II k uvedenému vykonávaciemu rozhodnutiu sa uvádzajú odkazy na harmonizované normy, ktoré zakladajú predpoklad zhody so smernicou 2014/53/EÚ s obmedzením. S cieľom zabezpečiť, aby sa odkazy na harmonizované normy vypracované na podporu smernice 2014/53/EÚ uvádzali v jednom akte, by sa odkazy na normy EN 303 204 V3.1.1 a EN 303 276 V1.2.1 mal zaradiť do prílohy I k vykonávaciemu rozhodnutiu (EÚ) 2020/167 a odkazy na normy EN 302 066 V2.2.1, EN 302 208 V3.3.1, EN 302 609 V2.2.1 a EN 303 258 V1.1.1 by sa mali zaradiť do prílohy II k uvedenému vykonávaciemu rozhodnutiu.
                  
               
                     (12)
                  
                  
                     Preto je potrebné zo série C Úradného vestníka Európskej únie (6) vypustiť odkazy na harmonizované normy EN 302 066-2 V1.2.1, EN 302 208 V3.1.1, EN 302 609 V2.1.1, EN 303 204 V2.1.2 a EN 303 276 V1.1.1, keďže boli zrevidované. V prílohe III k vykonávaciemu rozhodnutiu (EÚ) 2020/167 sa uvádzajú odkazy na harmonizované normy vypracované na podporu smernice 2014/53/EÚ, ktoré sa vypúšťajú zo série C Úradného vestníka Európskej únie. Tieto odkazy je preto vhodné zahrnúť do uvedenej prílohy.
                  
               
                     (13)
                  
                  
                     S cieľom poskytnúť výrobcom dostatočný čas na prípravu uplatňovania harmonizovaných noriem EN 302 066 V2.2.1, EN 302 208 V3.3.1, EN 302 609 V2.2.1, EN 303 204 V3.1.1 a EN 303 276 V1.2.1 je potrebné odložiť vypustenie odkazov na harmonizované normy EN 302 066-2 V1.2.1, EN 302 208 V3.1.1, EN 302 609 V2.1.1, EN 303 204 V2.1.2 a EN 303 276 V1.1.1.
                  
               
                     (14)
                  
                  
                     Dodržiavanie harmonizovanej normy zakladá predpoklad zhody s príslušnými základnými požiadavkami stanovenými v harmonizačných právnych predpisoch Únie odo dňa uverejnenia odkazu na takúto normu v Úradnom vestníku Európskej únie. Toto rozhodnutie by preto malo nadobudnúť účinnosť čo najskôr,
                  
               PRIJALA TOTO ROZHODNUTIE:
         
            Článok 1
            Vykonávacie rozhodnutie (EÚ) 2020/167 sa mení takto:
            
                        1.
                     
                     
                        Príloha I sa mení v súlade s prílohou I k tomuto rozhodnutiu.
                     
                  
                        2.
                     
                     
                        Príloha II sa mení v súlade s prílohou II k tomuto rozhodnutiu.
                     
                  
                        3.
                     
                     
                        Príloha III sa mení v súlade s prílohou III k tomuto rozhodnutiu.
                     
                  
         
            Článok 2
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
            
         
         
            V Bruseli 19. júla 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 316, 14.11.2012, s. 12.
         
            (2)  Smernica Európskeho parlamentu a Rady 2014/53/EÚ zo 16. apríla 2014 o harmonizácii právnych predpisov členských štátov týkajúcich sa sprístupňovania rádiových zariadení na trhu, ktorou sa zrušuje smernica 1999/5/ES (Ú. v. EÚ L 153, 22.5.2014, s. 62).
         
            (3)  Vykonávacie rozhodnutie Komisie C(2015) 5376 final zo 4. augusta 2015 o žiadosti o normalizáciu adresovanej Európskemu výboru pre normalizáciu v elektrotechnike a Európskemu inštitútu pre telekomunikačné normy, pokiaľ ide o rádiové zariadenia, na podporu smernice Európskeho parlamentu a Rady 2014/53/EÚ.
         
            (4)  Ú. v. EÚ C 326, 14.9.2018, s. 114.
         
            (5)  Vykonávacie rozhodnutie Komisie (EÚ) 2020/167 z 5. februára 2020 o harmonizovaných normách pre rádiové zariadenia vypracovaných na podporu smernice Európskeho parlamentu a Rady 2014/53/EÚ (Ú. v. EÚ L 34, 6.2.2020, s. 46).
         
            (6)  Ú. v. EÚ C 326, 14.9.2018, s. 114.
      
      
         
            PRÍLOHA I
            V prílohe I k vykonávaciemu rozhodnutiu (EÚ) 2020/167 sa dopĺňajú tieto riadky:
            
               
                           č.
                        
                        
                           Odkaz na normu
                        
                     
                           „10.
                        
                        
                           EN 303 204 V3.1.1
                           Zariadenia s pevným krátkym dosahom (SRD) v dátových sieťach. Rádiové zariadenia na použitie vo frekvenčnom rozsahu od 870 MHz do 876 MHz s efektívnym vyžiareným výkonom do 500 mW. Harmonizovaná norma pre prístup k rádiovému spektru
                        
                     
                           11.
                        
                        
                           EN 303 276 V1.2.1
                           Námorné širokopásmové rádiové spojenie pracujúce vo frekvenčných pásmach od 5 852  MHz do 5 872  MHz a/alebo od 5 880  MHz do 5 900  MHz pre lodnú a pobrežnú inštaláciu určené na vykonávanie koordinovaných činností. Harmonizovaná norma pre prístup k rádiovému spektru“.
                        
                     
         
      
      
         
            PRÍLOHA II
            V prílohe II k vykonávaciemu rozhodnutiu (EÚ) 2020/167 sa dopĺňajú tieto riadky:
            
               
                           č.
                        
                        
                           Odkaz na normu
                        
                     
                           „10.
                        
                        
                           EN 302 066 V2.2.1
                           Zariadenia s krátkym dosahom (SRD). Zariadenia rádiového sondovania zeme a stien (GPR/WPR). Harmonizovaná norma pre prístup k rádiovému spektru
                           
                              Poznámka: Súlad s touto harmonizovanou normou nesmie vytvárať predpoklad zhody so základnou požiadavkou stanovenou v článku 3 ods. 2 smernice 2014/53/EÚ, ak sa použije niektoré z týchto ustanovení:
                           
                                       —
                                    
                                    
                                       v bode 6.2.5 deviatom odseku uvedenej normy veta „Pri meraní emisií by sa kombinácia dvojkužeľových a logaritmicko-periodických dipólových anténových sústav (bežne označovaných ako „logaritimicko-periodické antény“) mohla použiť aj na pokrytie celého frekvenčného pásma od 30 MHz do 1 000  MHz“;
                                    
                                 
                                       —
                                    
                                    
                                       bod 6.2.5 desiaty odsek uvedenej normy;
                                    
                                 
                                       —
                                    
                                    
                                       bod 6.2.5 jedenásty odsek uvedenej normy.
                                    
                                 
                     
                           11.
                        
                        
                           EN 302 208 V3.3.1
                           Zariadenia na rádiofrekvenčnú identifikáciu pracujúce v pásme od 865 MHz do 868 MHz s úrovňami výkonu do 2 W a v pásme od 915 MHz do 921 MHz s úrovňami výkonu do 4 W. Harmonizovaná norma pre prístup k rádiovému spektru
                           
                              Poznámka: Na účely predpokladu zhody so základnou požiadavkou stanovenou v článku 3 ods. 2 smernice 2014/53/EÚ sa v tabuľke 2 tejto harmonizovanej normy limit „692 MHz“ nahrádza takto: „694 MHz.“
                        
                     
                           12.
                        
                        
                           EN 302 609 V2.2.1
                           Zariadenia s krátkym dosahom (SRD). Rádiové zariadenia pre komunikačné systémy Euroloop. Harmonizovaná norma pre prístup k rádiovému spektru
                           
                              Poznámka: Na účely predpokladu zhody so základnou požiadavkou stanovenou v článku 3 ods. 2 smernice 2014/53/EÚ:
                           
                                       —
                                    
                                    
                                       v druhom riadku tabuľky 3 tejto harmonizovanej normy sa limit „29,090  MHz“ vykladá ako „27,090  MHz“;
                                    
                                 
                                       —
                                    
                                    
                                       v treťom riadku tabuľky 3 tejto harmonizovanej normy sa limit „29,100  MHz“ vykladá ako „27,100  MHz“.
                                    
                                 
                     
                           13.
                        
                        
                           EN 303 258 V1.1.1
                           Bezdrôtové priemyselné aplikácie (WIA). Zariadenia pracujúce vo frekvenčnom rozsahu od 5 725  MHz do 5 875  MHz s vyžiareným výkonom do 400 mW. Harmonizovaná norma pre prístup k rádiovému spektru
                           
                              Poznámka: Súlad s uvedenou harmonizovanou normou nesmie zakladať predpoklad zhody so základnou požiadavkou stanovenou v článku 3 ods. 2 smernice 2014/53/EÚ v prípade, že nie sú vykonané vhodné skúšobné metódy na preukázanie súladu s bodmi 4.2.8.2, 4.2.9.3 a 4.2.10.3 tejto harmonizovanej normy“.
                        
                     
         
      
      
         
            PRÍLOHA III
            V prílohe III k vykonávaciemu rozhodnutiu (EÚ) 2020/167 sa dopĺňajú tieto riadky:
            
               
                           č.
                        
                        
                           Odkaz na normu
                        
                        
                           Dátum vypustenia
                        
                     
                           „17.
                        
                        
                           EN 302 066-2 V1.2.1
                           Elektromagnetická kompatibilita a záležitosti rádiového spektra (ERM). Zobrazovacie systémy pre aplikácie radarového sondovania zeme a stien (GPR/WPR). Časť 2: Harmonizovaná EN vzťahujúce sa na základné požiadavky podľa článku 3.2 smernice R&TTE.
                        
                        
                           20. januára 2023
                        
                     
                           18.
                        
                        
                           EN 302 208 V3.1.1
                           Zariadenia na rádiofrekvenčnú identifikáciu pracujúce v pásme od 865 MHz do 868 MHz s úrovňami výkonu do 2 W a v pásme od 915 MHz do 921 MHz s úrovňami výkonu do 4 W. Harmonizovaná norma vzťahujúca sa na základné požiadavky podľa článku 3.2 smernice 2014/53/EÚ
                        
                        
                           20. januára 2023
                        
                     
                           19.
                        
                        
                           EN 302 609 V2.1.1
                           Zariadenia s krátkym dosahom (SRD). Rádiové zariadenia pre komunikačné systémy Euroloop. Harmonizovaná norma pre prístup k rádiovému spektru
                        
                        
                           20. januára 2023
                        
                     
                           20.
                        
                        
                           EN 303 204 V2.1.2
                           Sieťové zariadenia s krátkym dosahom (SRD). Rádiové zariadenia na použitie vo frekvenčnom rozsahu od 870 MHz do 876 MHz s vyžiareným výkonom do 500 mW. Harmonizovaná norma vzťahujúca sa na základné požiadavky podľa článku 3.2 smernice 2014/53/EÚ
                        
                        
                           20. januára 2023“
                        
                     
                           21.
                        
                        
                           EN 303 276 V1.1.1
                           Námorné širokopásmové rádiové spojenie pracujúce vo frekvenčných pásmach od 5 852  MHz do 5 872  MHz a/alebo od 5 880  MHz do 5 900  MHz pre lodnú a pobrežnú inštaláciu určené na vykonávanie koordinovaných činností. Harmonizovaná norma vzťahujúca sa na základné požiadavky podľa článku 3.2 smernice 2014/53/EÚ.
                        
                        
                           20. januára 2023